钦定古今图书集成/明伦汇编/官常典/第635卷 > 卫元
## 钦定古今图书集成/明伦汇编/官常典/第635卷 > 卫元

按《隋书》本传：“元字文昇，河南洛阳人也。少有器识。周
武帝在藩，引为记室。武帝亲总万机，拜益州总管长
史。仁寿初，山獠作乱，出为资州刺史，以镇抚之。元单
骑造其营，谓群獠曰：‘我刺史衔天子诏，安养汝等，勿
惊惧也’。诸贼莫敢动。于是说以利害，渠帅感悦，解兵
而去，前后归附者十万馀口。高祖大悦，赐缣二千疋”，
除遂州总管，仍令剑南安抚。炀帝即位，复征为卫尉
卿。诸獠攀恋，数百里不绝，各挥涕而去。